Vrou byt verkragter se tong en vinger afDie polisie in Mpumalanga soek na ŉ man wie tong en kleinvingertjie afgebyt is deur ŉ vrou wat hy verkrag het. ŉ Polisiewoordvoerder, ao. David Mbenekazi, sê die vrou het Vrydag ŉ saamrygeleentheid gesoek na Carolina toe die man haar opgelaai het. Hy sê die man het die motor naby Mooiplaas stilgehou en die vrou met ŉ koeldrankbottel begin slaan. Hy het die vrou na ŉ nabygeleë bos gesleep waar hy haar verkrag het. Terwyl die man haar verkrag het, het hy haar probeer soen en het sy die helfte van sy tong afgebyt. Die man het weer na haar probeer gryp waarna die vrou sy kleinvingertjie aan sy regterhand afgebyt het en weggehardloop het. Die vrou is deur ŉ ander motoris na die Hendrina polisiestasie geneem waarna sy in ŉ plaaslike hospitaal opgeneem is. Die polisie het ŉ saak van verkragting geopen. Die verdagte is steeds soek.